Un porumbel, suspectat de spionaj, a fost arestat în India. Ce s-a descoperit asupra "spionului“.
Autorităţile
din India au arestat un porumbel şi l-au acuzat de spionaj. Captura
s-a produs la graniţa cu Pakistan. Motivul
invocat de poliţişti a fost penajul vopsit şi un inel cu un cod prins de gheară.
Data viitoare când te plângi de cum îşi face
Poliţia Română treaba, să te gândeşti că mereu se poate mai rău. În India, de
exemplu, poliţia a arestat un porumbel, suspectat de spionaj.Poliţiştii au capturat pasărea la graniţa dintre
India şi Pakistan. A urmat apoi o conferinţă de presă unde s-a precizat că deşi
păsările nu ţin cont de graniţele dintre state, i-a alarmat faptul că acel
porumbel avea un inel cu un "cod“ prins de gheară. Mai mult, aripile
porumbelului erau vopsite în roz, un lucru considerat neobişnuit.După ce pasărea a fost
capturată şi pusă într-o cuşcă, a fost identificat şi proprietarul, un
pakistanez care a declarat că acel cod este de fapt numărul lui de telefon, în
caz că pasărea se pierde. Columbofilul a rugat poliţiştii indieni să-i
returneze pasărea pentru că este "inocentă“.